Komence la troika (trio) Hrushchev-Malenkov-Molotov administris la stato, ma en 1958 Nikita Hrushchev elektesis chefo di Komunista Partiso di Sovietia, e talamaniere, dil stato. Ja en 1956 Hrushchev revelabis l'obskura e kruela latero di Stalin-epoko. L'atmosfero en lando divenis plu libera. Tekniko progresis en lando: Sovietia konstruktis propra atomala e hidrogenala bombo, e sendis unesma artificala satelito (Sputnik 1) aden kosmo en 1957, ed unesma homo (Yuri Gagarin) en 1961. Sovietia provokabis Usa en kontesto, e semblis ke Sovietia esus vinkanto.